Държавен вестник, бр. 14, 2024 г., стр. 15

БРОЙ  14	
Д Ъ Р Ж А В Е Н  В Е С Т Н И К 	
СТР.  15  
представят заедно с превод на български 
език, извършен съгласно изискванията на 
Правилника за легализациите, заверките и 
преводите на документи и други книжа (ДВ, 
бр. 73 от 1958 г.).
(3) Всяко заявление получава уникален 
регистров идентификатор от Регистъра.
Чл. 8. (1) Служителят по регистрацията 
извършва вписване в Регистъра в срок 14 
работни дни от подаване на заявлението 
и придружаващите го документи, когато 
заявлението отговаря на условията по чл. 6 
и 7. Обстоятелствата по чл. 6, ал. 1, т. 1 и 
3 относно физическите лица, които са бъл-
гарски граждани, се проверяват по служебен 
път от служителя по регистрация.
(2) Въз основа на вписването в Регистъра 
министърът на правосъдието или упълно-
мощено от него длъжностно лице издава 
удостоверение за вписване съгласно прило-
жение № 2.
(3) Удостоверението за вписване се със-
тавя като електронен документ, подписан с 
квалифициран електронен печат на Минис-
терството на правосъдието. Удостоверението 
съдържа номер, който се формира от датата 
на вписване и пореден номер на вписване в 
регистъра за съответната година. Номераци-
ята за всяка година започва от № 1.
(4) За издаденото удостоверение се из-
праща уведомление до вписаното лице на 
посочения от него електронен адрес. Удос-
товерението се прилага към електронната 
партида на вписаното лице.
Чл. 9. В случай че заявлението за впис-
ване не отговаря на изискванията по чл. 7, 
служителят по регистрацията дава указания 
на заявителя да отстрани установените не-
достатъци в срок 10 работни дни, които се 
изпращат на посочения от него електронен 
адрес.
Чл. 10. (1) Служителят по регистрацията 
постановява мотивиран отказ за вписване в 
Регистъра, когато:
1. заявителят нe отговаря на условията 
по чл. 6;
2. в срока по чл. 9 не са отстранени ус-
тановените недостатъци.
(2) За постановения отказ на заявителя се 
изпраща уведомление на посочения от него 
електронен адрес.
(3) Отказът за вписване може да се оспорва 
по реда на Административнопроцесуалния 
кодекс.
Чл. 11. (1) Вписаните в Регистъра лица 
подават заявление за промяна на данните 
или обстоятелствата по чл. 7, ал. 1 по образец 
съгласно приложение № 3 до министъра на 
правосъдието в срок до 14 дни от настъпване 
на промяната.
(2) Промяната на обстоятелство относно 
наименованието, правноорганизационната 
форма, седалището или адреса на управление 
или на законните представители на лице, 
което е вписано в търговския регистър и ре-
гистъра на юридическите лица с нестопанска 
цел или в регистър БУЛСТАТ, се отразява 
служебно в Регистъра.
Раздел III
Заличаване от регистъра по чл. 9б от ЗМИП
Чл. 12. (1) Вписването в Регистъра се 
заличава при настъпване на някое от след-
ните основания:
1. при прекратяване на дейността по чл. 4, 
т. 16 от ЗМИП;
2. при заличаване на лице, вписано в 
търговския регистър и регистъра на юри-
дическите лица с нестопанска цел или в 
регистър БУЛСТАТ, съответно при смърт 
на физическото лице;
3. в случаите по чл. 125 от ЗМИП;
4. в случаите по чл. 15, ал. 8 от Закона за 
мерките срещу финансирането на тероризма;
5. при възникване на обстоятелство по 
чл. 6, ал. 1;
6. при поставяне под запрещение на фи-
зическото лице.
(2) Заличаването на основание ал. 1, т. 1, 
5 и 6 се извършва въз основа на заявление 
по образец съгласно приложение № 4. За 
обстоятелството по ал. 1, т. 6 заявлението се 
подава от законен представител на физичес- 
кото лице в срок 7 работни дни от връчване 
на решението за поставяне под запрещение 
на законния представител.
(3) Заличаването на основание ал. 1, 
т. 2 – 4 се извършва служебно. Заличаването 
на основание ал. 1, т. 5 може да се извърши 
и служебно, независимо дали е подадено 
заявление за това.
Чл. 13. Създаването на резервни копия 
и архивиране на данните от Регистъра се 
извършва съгласно действащото законода-
телство.
Преходни и заключителни разпоредби
§ 1. Лицата, които по занятие извършват 
дейностите по чл. 4, т. 16 от ЗМИП, подават 
заявление за вписване в регистъра по чл. 9б 
от ЗМИП в двумесечен срок от влизането 
на наредбата в сила.
§ 2. Наредбата се издава на основание 
чл. 9б, ал. 8 от ЗМИП.
§ 3. Наредбата влиза в сила на 20 март 
2024 г.
Министър:  
Атанас Славов